# Galícia

Galícia (en galèc: Galicia o Galiza ; en espanhòl: Galicia) es una comunautat autonòma espanhòla e una nacion istorica (en galèc: nacionalidade histórica); situada dins lo nòrd-oèst de la peninsula Iberica, al nòrd-èst del golf de Biscaia, al l'oèst de l'ocean Atlantic, a l'èst d'Astúrias e Castelha e Leon e al sud de Portugal. Es formada per las províncias de La Coronha, Lugo, Ourense e Pontevedra. La capitala de Galícia dempuèi l'aprobacion de l'estatut d'autonòmia en 1982, es Sant Jacme de Compostèla. Vigo e La Coronha son las comunas mai densament pobladas.
La populacion de Galícia atenh 2 695 645 (INE, 2021), principalament localizada dins las regions costièras. Lo galèc e lo castelhan i son parlats, ambedós oficials segon l'Estatut d'Autonomia de Galícia, lo galician essent lenga neta de la comunautat. Lo sieu gentilici galèc, galèga, segon lo Conselh de la Lenga Occitana.

## Demografia

Segon lo recensament de 2006, Galícia compta 2 767 524 abitants. S'estima a tres milions los galicians que vivon dins d'autras regions espanhòlas e d'autres païses, coma Argentina, Uruguai, Veneçuèla, Cuba, Brasil, Mexic e los païses de l'Euròpa Centrala. Sa densitat de populacion, 93,6 ab./km², es leugièrament superiora a la mejana espanhòla.

### Distribucion de la populacion

Vigo es la vila màger de Galícia, e l'airal amb la densitat màger de populacion es la region de Rías Baixas. L'organizacion tradicionala de la populacion en Galícia es substancialament diferenta de la de la rèsta d'Espanha, e se basa en comunas, parròquias e comarcas (existisson 53 comarcas).
A diferéncia de la rèsta d'Espanha, Galícia, amai siá pas una de las comunitats mai pobladas, compta amb nombrosas vilas de populacion importanta

### Vilas principalas

* Vigo - (293 255)
* La Coronha - (243 320)
* Ourense - (108 137)
* Compostèla - (93 458)
* Lugo - (93 450)
* Pontevedra - (80 096)
* Ferrol - (76 399)
* Vilagarcía de Arousa - (36 519)
* Narón - (35 664)
* Oleiros - (31 264)
* Redondela - (30 029)
* Carballo - (29 985)
* Ribeira - (27 053)
* Arteixo - (26 739)
* Culleredo - (26 547)
* Marín - (26 190)

### Evolucion demografica

L'istòria demografica de Galícia es d'una pèrda contínua de participacion a la populacion totala d'Espanha, coma resultat de l'emigracion vèrs l'America Latina o autras parts d'Espanha. Aital, en 1857 la densitat de populacion en Galícia èra la màger de totas las regions del país, e Galícia representava 11,49% de la populacion espanhòla. Mas en 2006, sonque 6,19% dels espanhòls residissiá en aquesta comunitat autonòma.

### Taus de natalitat

    7,1 per 1000

### Taus de mortalitat

    10,3 per 1000

### Esperança de vida al nàisser

    80,1 ans

### Òmes

    76,5 ans

### Femnas

    83,6 ans
Bassa natalitat e bassa mortalitat provòcan un bas creissement o creissement negatiu, amb mortalitat pus nauta per vielhiment de la populacion e un naut nivèl de desvolopament.

### Fenomèn de l'immigracion en Galícia

Segon lo recensament de 2006 la proporcion d'estrangièrs dins la populacion regionala es de 2,67%, percentatge pus bas d'Espanha après Extremadura (la mejana d'estrangièrs dins la populacion espanhòla es 9,47%). Las comunautats predominantes son la portuguesa (17,93% del total d'estrangièrs), la colombiana (10,93%) e la brasilièra (8,74%).

## Nòtas e referéncias
### Nòtas

* ↑ Galicia es l'unic toponim oficial.
* ↑ L'Acadèmia Reiala Galèga accepta la forma Galiza, segonds las Normas Ortográficas e Morfolóxicas do Idioma Galego (2003), per designar la Comunautat Autonòma de Galicia. L'Estatut d'autonòmia indica a l'article 1.: «1. Galicia, nacionalidade histórica, constitúese en Comunidade Autónoma...».

### Referéncias

* ↑ Afirmat dins: Estatut d'Autonomia de Galícia.
* 1 2 Afirmat dins: Preconizacions del Conselh de la Lenga Occitana. Data de publicacion: decembre 2007.
* ↑ «Preconizacions del Conselh de la Lenga Occitana» (en occitan) p. 125.
* ↑ Fraga, Xesús. «La Academia contesta a la Xunta que el único topónimo oficial es Galicia» (en espanhòl), 8 de junh de 2008. [Consulta: 29 de decembre de 2023]
* ↑ «Normas Ortográficas e Morfolóxicas do Idioma Galego». [Consulta: 22-10-2024]
* ↑ «Article I de l'Estatut d'autonòmia de Galícia» (en espanhòl). Junta de Galícia. [Consulta: 19-06-2024]
* ↑ Font: rielaboración INE Institut Nacional d'Estatistica d'Espanha (01-01-2006)